open-index/open-wikipedia-markdown huggingface dataset:
Ryan Kinasewich

**Ryan Kinasewich** (St. Albert, Alberta, 20. kolovoza 1983.) kanadski je hokejaš na ledu hrvatskog porijekla. Igra na poziciji lijevog krila, a trenutačno je član hrvatskog KHL Medveščaka koji se natječe u EBEL-u

## Karijera
### Sj. Amerika
Kinasewich je svoju profesionalnu karijeru započinje 1998. godine za WHL momcad Medicine Hat Tigers gdje igra do 2001. godine. Za Medicine Hat Tigers odigrao je 116 utakmica i skupio 45 bodova. 2001. godine prelazi igrati za Tri City Americans gdje ostaje do 2004. godine odigravši za njih 182 utakmice i postigavši 207 bodova. 2004. godine prelazi u ECHL ligu igrati za Reading Royals. Iste sezone zapazili su ga sportski skauti te na njihov poziv odlazi i igra 29 utakmica za LA Monarchs u AHL-u. 2005. prelazi u Utah Grizzlies gdje i dan danas igra. Za Utah je odigrao 236 utakmica i postigao 350 bodova. Dok je igrao za Utah Grizzlies više puta su ga zvali razne AHL momčadi za koje je nastupao poput Bridgeport Tigersa, Lake Erie Monstersa i Hamilton Bulldogsa.

### KHL Medveščak
7. travnja 2010. nakon pet sezone napušta Utah Grizzlies i prelazi u zagrebački Medveščak, gdje će igrati s Andyjem Sertichem s kojim je nastupao u dresu Grizzliesa.

## Reference

## Vanjske veze
*Profil na Eliteprospects.com
*Profil na The Internet Hockey Database
Mato Mlađenović

**Mato Mlađenović** (Sisak, Hrvatska, 8. siječnja 1978.) hrvatski je profesionalni hokejaš na ledu. Igra na poziciji desnog krila, a trenutačno je član KHL Medveščak II koji se natječe u Slohokej ligi.

## Karijera

### KHL Medveščak (1995.-danas)

Mlađenović je karijeru započeo 1995. godine u KHL Medveščak. Prve službene minute upisao je u Interligi u sezoni 2000./01. Do sezone 2009./10. za klub je odigrao preko 200 utakmica te ujedno postao najveći miljenik navijača. U sezoni 2009./10. odigrao je tek dvije utakmice u EBEL-u nakon čega ga ozljeda ramena odvaja od momčadi. S obzirom na činjenicu da se neće oporaviti do kraja sezone 23. studenog 2009. godine vodstvo kluba prebacuje ga u KHL Medveščak II zajedno sa također ozlijeđenim Lukom Žagarom kako bi se oslobodilo mjesto za pridošlog kanadskog napadača Jeffa Heeremu.

## Statistika karijere

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

## Izvori

## Vanjske veze

*Profil na Eurohockey.net
Mario Sertić

**Mario Sertić** (Zagreb, Hrvatska, 11. veljače 1988.) hrvatski je profesionalni hokejaš na ledu. Igra na poziciji braniča, a trenutačno je član hrvatskog KHL Medveščaka koji se natječe u EBEL-u.

### KHL Medveščak
Svoju karijeru je započeo u KHL Medveščaku gdje je danas igra. Na PH 2011. proglašen je za najboljeg igrača.

## Vanjske veze
*http://www.eishockey.at/profil/mario-sertic/ na www.eishockey.at
ŽKK Croatia 2006 Zagreb

**ŽKK Croatia 2006** je hrvatski ženski košarkaški klub iz Zagreba. Sjedište je na adresi Grada Gospica 1, Zagreb.
Kroz povijest nosile su ime Peščenica te imena sponzora Promdei banka i Centar banka.

2006. je klub zbog velikih dugova otišao u stečaj. Poslije je osnovan novi klub, Croatia 2006.

## Poznate igračice
Za Croatia su igrale:
*Danira Nakić-Bilić
*Jelena Ivezić
*Iva Slišković
*Dea Klein-Šumanovac
*Monika Kovač
*Sandra Mandir
*Žana Lelas
*Iva Ciglar
*Ana Čačić
*Simona Šoda

## Domaći uspjesi
* prvakinje Hrvatske: 2005.
*: doprvakinje: 
*: prvakinje ligaškog dijela: 
*: doprvakinje ligaškog dijela: 
* osvajačice Kupa Hrvatske: 1995., 1997., 1998., 1999., 2000. i 2001.
*: finalistice Kupa Hrvatske: 2005.

U Europskom su kupu 2005. došle do poluzavršnice.

## Izvori

## Vanjske veze
* Košarka.org  Informacije o klubu
ŽKK Dubrava Zagreb

**ŽKK Dubrava** je hrvatski ženski košarkaški klub iz Zagreba.

## Poznate igračice
Karijeru su u Dubravi počele:
*Tihana Abrlić – Jurić
*Lidija Abrlić – Gnjidić
*Katarina Maloča – Mrčela
*Anđa Radoš - Jelavić
*Iva Slišković
*Ana Čačić

## Domaći uspjesi
* prvakinje Hrvatske: 
*: doprvakinje: 
*: prvakinje ligaškog dijela: 
*: doprvakinje ligaškog dijela: 
* osvajačice Kupa Hrvatske: 
*: finalistice Kupa Hrvatske:

## Izvori
Dino Rađa

**Dino Rađa** (Split, 24. travnja 1967.) jugoslavenski i hrvatski košarkaš, osvajač dvije olimpijske medalje, svjetski prvak, višestruki klupski prvak Europe te uspješan NBA igrač. Visok 211&nbsp;cm, igrao je na poziciji centra. Dvostruki je dobitnik Državne nagrade za šport "Franjo Bučar", 1992. kao član reprezentacije i 2003. godine osobno.

## Počeci i europska karijera
Rođeni Splićanin trenirao je razne sportove pa se tako bavio vaterpolom, plivanjem i rukometom te kaže da kondiciju danas održava brojnim fizičkim aktivnostima kao što su trčanje, vožnja bicikla, igranje tenisa, plivanje, ronjenje i skijanje. Zanimljivo je da se tek s 15 godina počeo baviti košarkom. Počeo je igrati u Jugoplastici, Split, i s tim klubom dominirao osvojivši dva naslova europskih klupskih prvaka za redom. U tom periodu je na reprezentativnom planu osvajao FIBA Svjetsko juniorsko prvenstvo (1987. za Jugoslaviju), FIBA Svjetsko prvenstvo (1990g. za Jugoslaviju), te dvije olimpijske srebrne medalje: 1988. u Seoulu za Jugoslaviju te 1992. u Barceloni za Hrvatsku. Nakon NBA karijere ponovno je igrao u Europi, dvije godine u Grčkoj i dvije u Hrvatskoj.

## NBA karijera
1989. godine izabran je na NBA *draftu* kao 40 od bostonskih Celticsa, no nije odmah otišao u SAD, nego je još 4 sezone igrao u Italiji, za Virtus Rim. U NBA ligi igrao je 4 sezone u Boston Celticsima, uz prosjek 16,7 koševa i 8,4 skoka po utakmici.

## Kronološki pregled karijere
* Jugoplastika, Split 1985. - 1989.
* Virtus Rim 1989. - 1993.
* Boston Celtics 1993. - 1997.
* Panathinaikos 1997. - 1999.
* KK Zadar 1999. - 2000.
* Olympiacos B.C. 2000. - 2001.
* KK Cibona 2001. - 2002.
* KK Split 2002. - 2003.

## Izvori
Gordan Giriček

**Gordan Giriček** (Zagreb, 20. lipnja 1977.), bivši hrvatski profesionalni košarkaš. Nastupao je u karijeri za Cibonu, CSKA Moskvu, Memphis Grizzlies, Orlando Magic, Utah Jazz, Philadelphia 76ers, Phoenix Suns i Fenerbahçe Ülker.

## Igračka karijera
Karijeru je započeo u KK Jedinstvu, malom zagrebačkom klubu, kao *dvica* (branič šuter). Kasnije se priključio Ciboni, gdje je ubrzo postao jedan od glavnih igrača i reprezentativac. Za vrijeme igranja u Ciboni opazio ga je skaut Dallas Mavericksa, te je u drugom krugu *drafta* 1999. godine prešao u Dallas kao 40. izbor (eng. *pick*). Odmah nakon dolaska u Dallas mijenjan je za Leona Smitha i poslan u San Antonio Spurs. Giriček nikada nije zaigrao za San Antonio, a 2001. je preselio u moskovski CSKA. Tamo je odigrao sezonu 2001./02.

U NBA je otišao 2002. i zabio 29 poena za Memphis u svojoj prvoj utakmici u NBA. Tijekom sezone 2002./03. mijenjan je zajedno s Drewom Goodenom u Orlando Magic za Mikea Millera i Ryana Humphreya. Nakon sezone izabran je u drugu momčad *rookieja* (igrača s prvom odigranom profesionalnom godinom). U sezoni 2003./04. mijenjan je iz Orlanda u Utah Jazz za DeShawna Stevensona. Za Utah je standardno nastupao ulazeći s klupe, a povremeno i u prvoj petorci.

Godine 2007., dijelom i zbog svađe s trenerom Jazza Jerryjem Sloanom, karijeru nastavlja u Philadelphia 76ersima, odakle je otpušten krajem veljače 2008. U ožujku potpisuje za Phoenix Sunse, s kojima igra doigravanje.

U ljeto 2008. Giriček se vraća u Europu i potpisuje unosan ugovor s turskim euroligašem Fenerbahçeom.
2009. je odlučio prestati igrati za reprezentaciju što je izazvalo bijes navijača. Na gostovanjima u Zagrebu su ga izviždali. 24. prosinca 2010. potpisao je ugovor sa Cibonom u kojoj je nakon jedne sezone završio profesionalnu karijeru.

## Izvori

## Vanjske veze
*  Profil na NBA službenoj stranici

### Ostali projekti
Marko Popović

**Marko Popović** može se odnositi na sljedeće osobe:
*Marko Miljanov Popović (1833–1901), general i pisac
*Marko Popović (košarkaš, rođen 1982.), hrvatski košarkaš
*Marko Popović (košarkaš, rođen 1984.), srpski košarkaš
*Marko Popović (košarkaš, rođen 1985.), crnogorski košarkaš
*Marko Popović (fudbaler) (rođen 1982.), srpski fudbaler
*Marko Popović (odbojkaš) (rođen 1994.), igrač srpskog kluba OK Partizan
ŽKK Novi Zagreb

**ŽKK Novi Zagreb** je hrvatski ženski košarkaški klub iz Zagreba. Sjedište je na adresi Trnsko 25a, Zagreb.

## Sastav

## Poznate igračice
*Mirna Mazić
*Emanuela Salopek
*Anđa Jelavić
*Vanda Baranović-Urukalo
*Marina Mazić
*Iva Serdar
*Kristina Benić

## Domaći uspjesi
* prvakinje Hrvatske: 2013.
*: doprvakinje: 
*: prvakinje ligaškog dijela: 2014.
*: doprvakinje ligaškog dijela: 2012., 2013.
* osvajačice Kupa Hrvatske 2013., 2014.
*: finalistice Kupa Hrvatske: 2012.

## Izvori
* Službene stranice
ŽKK Medveščak

**ŽKK Medveščak** je hrvatski ženski košarkaški klub iz Zagreba. Sjedište je na adresi Zg Velesajam, Paviljon 25, A.Dubrovnik 15, Zagreb.

## Poznate igračice
*Iva Ciglar
*Mirna Mazić
*Sandra Mandir
*Jasenka Marohnić
*Dea Klein-Šumanovac

## Domaći uspjesi
* prvakinje Hrvatske:
*: doprvakinje: 
*: prvakinje ligaškog dijela: 
*: doprvakinje ligaškog dijela: 
* osvajačice Kupa Hrvatske:
*: finalistice Kupa Hrvatske:

## Izvori
* Košarka.org  Informacije o klubu
Mihovil Nakić

**Mihovil Nakić-Vojnović** (Drniš, 31. srpnja 1955.) je hrvatski košarkaš, bivši jugoslavenski reprezentativac. Poznat je pod nadimkom "Nik".

## Osnovni podatci
Studirao je na Ekonomskom fakultetu u Zagrebu, gdje je i diplomirao 1981..

Po završetku karijere je bio tajnikom Hrvatskog košarkaškog saveza od 1991. do 1996.. Poslije toga obnaša dužnost športskog direktora u "Ciboni".

Od 1997. je športskim veleposlanikom Republike Hrvatske pri Vijeću Europe.

## Igračka karijera
Igrao je na položaju krila. Igrao je '70-ih i '80-ih. Bio je prepoznatljiv po svojoj frizuri.
### Klupska karijera
Karijeru je počeo u "Mladosti", a nastavio od 1973. u Industromontaži" (Montingu). Uskoro je prešao u "Cibonu" za koju je igrao do ljeta 1987.. U Italiji je igrao za Fantoni iz Udina sezoni 1987/88..

Kao igrač, bio je poznat što je bio jedan od onih kojem se moglo baciti loptu kad je zbilja trebalo pogoditi.

Bio je strijelcem odlučujućeg pogodka koji je "Ciboni" donio naslov državnog prvaka u doigravanju 1983/84. u utakmici protiv "Crvene zvezde".

### Reprezentativna karijera
Za reprezentaciju je odigrao 94 utakmice.

U jednom svom nastupu protiv SSSR-a, bio je jedini "raspoloženi" igrač Jugoslavije, koji je držao priključak (Jugoslavija je gubila desetak koševa razlike), i štoviše, rezultat je približavao izjednačenju.
Sovjeti su tada uveli onda nebitnog i ne toliko poznatog Aleksandra Volkova, koji je "slučajno" u jednoj akciji zatrčao u stranu sa vodoravnim rukama savijenim u laktu. Nakiću je zadao udarac u vilicu, izbivši mu zub. Nakić je bio onesposobljen za daljnji nastup i morao je izaći sa terena, ne mogavši nastupiti dalje u toj utakmici (koju je SSSR dobio).

## Trenerska karijera

## Uspjesi
* prvenstvo Jugoslavije: 1981/82., 1983/84., 1984/85.
* kup Jugoslavije: 1979/80., 1980/81., 1981/82., 1982/83., 1984/85., 1985/86.
* Kup kupova 1981/82., 1986/87.
* Kup prvaka 1984/85., 1985/86.
* zlato na EP 1974. (juniori)
* bronca na EP 1979.
* srebro na MI 1979.
* zlato na OI 1980.
* zlato na MI 1983.
* bronca na OI 1984.

## Nagrade i priznanja
*odličje Reda Danice hrvatske s likom dr-a Franje Bučara, za rad u športu

## Reference
* Ured Predsjednika RH  Prijedlog strategije razvoja hrvatskog športa

## Vanjske veze
* Profil na DatabaseOlympics
* Nakići i Nakića greb u Koritima Dobrići
Danko Cvjetićanin

**Danko Cvjetićanin** (Zagreb, 16. listopada 1963.), hrvatski košarkaš, bivši jugoslavenski i hrvatski košarkaški reprezentativac.

Igrao je na položaju beka. Igrao je '80-ih i '90-ih. Bio je poznat po dalekometnim ubačajima.

Kao član reprezentacije 1992. godine dobitnik je Državne nagrade za šport "Franjo Bučar".

Od 1998 do 2010 radi kao Europski Scout za NBA momčad Philadelphia 76ers.

Od 2010 radi kao Europski Scout za NBA momčad New Jersey Nets.
## Igračka karijera
### Klupska karijera

U karijeri je igrao za "Partizan", "Cibonu"...

### Reprezentativna karijera

## Trenerska karijera

## Vanjske veze
Franjo Arapović

**Franjo Arapović** (Slipčići kod Mostara (BIH), 2. lipnja 1965.), bivši hrvatski košarkaš, reprezentativac hrvatske i jugoslavenske košarkaške reprezentacije.

Igrao je na položaju centra. Visina: 215&nbsp;cm

Igrao je '80-ih i '90-ih.

Bio je poznatim veseljakom na terenu, a gledalište je oduševljavao svojim pokušajima i pogađanjima trica.

Strijelac je slavnog koša kojim je Hrvatska preokrenula vodstvo SAD-a na OI 1992.

Kao član reprezentacije 1992. godine dobitnik je Državne nagrade za šport "Franjo Bučar".

Kao član Hrvatske demokratske zajednice bio je zastupnik u Hrvatskom saboru od prosinca 2003. do siječnja 2008.

### Klupska kerijera

U karijeri je igrao za Cibonu, Split, Zrinjevac, talijanski Trapani, u Grčkoj i za Žalgiris iz Kaunasa...

## Klupski uspjesi

*Prvenstvo Jugoslavije:
:KK Cibona: 1984., 1985.
*Kup Jugoslavije:
:KK Cibona: 1985., 1986., 1988.
*Kup Krešimira Ćosića:
:KK Split: 1994.
*Euroliga:
:KK Cibona: 1985., 1986.
*Kup Raymonda Saporte:
:KK Cibona: 1987.
:Žalgiris Kaunas: 1998.

### Reprezentativna karijera

## Trenerska karijera

## Vanjske veze
* databaseOlympics
* sports-reference
Aramis Naglić

**Aramis Naglić** (Rijeka, 28. kolovoza 1965.), bivši hrvatski košarkaš, jugoslavenski i hrvatski reprezentativac.

Igrao je na položaju krila.

Igrao je '80-ih, '90-ih i 2000-ih.

Kao član reprezentacije 1992. godine dobitnik je Državne nagrade za šport "Franjo Bučar".

## Igračka karijera
### Klupska karijera

U karijeri je igrao za "Kvarner", "Jugoplastiku", "Zadar", KK Cibona, KK Slovakofarma (Slovačka).

### Reprezentativna karijera
Nastupao je 1992. godine s hrvatskom reprezentacijom u Barceloni kada je osvojeno srebro. On je najtrofejniji riječki košarkaš.

## Trenerska karijera
Trener ekipe Kvarner 2010 od 2011. godine.

## Vanjske veze
Nikola Plećaš

**Nikola Plećaš** (Bruvno, 10. siječnja 1948.), visok 188&nbsp;cm, bivši jugoslavenski košarkaš i jugoslavenski košarkaški reprezentativac.

Igrao je na položaju beka. Igrao je '60-ih i '70-ih i tada bio uvjerljivo najbolji igrač kluba. Bio je poznat po nadimku "sveti Nikola". Jednim je od najboljih strijelaca "Lokomotive", a time i nasljednika "Cibone", svih vremena. Imao je karakterističan šut koji je bio vrlo precizan i da se  vodila statistika po  današnjim pravilima, mnogi koševi koje je postigao bili bi trice, no tada nije bilo tog pravila. Vrlo karakterističan je imao i ulaz u reket s lijeve strane kada bi se nakon dvokoraka u skoku odrazio (imao je vrlo dobar odraz) skoro vertikalno i od table zabijao koševe. Nije bila rijetkost da je po tadašnjim pravilima zabijao po 40 koševa na utakmici, što bi uz priznavanje današnjih trica bilo i više od 50 koševa. Bio je igrač koji je mogao odlučiti utakmicu sam.

## Igračka karijera
### Klupska karijera

U karijeri je igrao za "Oriolik", "Lokomotivu"...

### Reprezentativna karijera
Član je reprezentacije Jugoslavije koja je 1970. u Ljubljani osvojila zlatnu medalju na Svjetskom košarkaškom prvenstvu pobijedivši u finalnoj skupini i SAD što je bila prvorazredna senzacija.

## Trenerska karijera

## Vanjske veze
Marin Rozić

**Marin Rozić** (Mostar, 14. veljače 1983.) je hrvatski profesionalni košarkaš. Visok 2,01 m i težak 100&nbsp;kg. Igra na poziciji krila, a trenutno nastupa za Cibonu Zagreb.

## Karijera
Karijeru je započeo u košarkaškom klubu Zrinjevac Zagreb u kojem je proveo tri sezone. Seli se u talijanski Livorno u kojem je proveo jednu sezonu. U sezoni 2004./05 seli se natrag u Hrvatsku, točnije u Cibonu. Sa Cibonom dvaput zaredom osvaja HKL, točnije u sezonama 2005/06. i 2006/07.

## Hrvatska košarkaška reprezentacija
Rozić je od 2007. redoviti član Hrvatske košarkaške reprezentacije. Nastupao je na Eurobasketu 2007., te na Olimpijskim igrama u Pekingu 2008..
Earl Calloway

**Earl Calloway** (, 30. rujna 1983.) je američki profesionalni košarkaš. Visok je 1,91m i težak 79&nbsp;kg. Igra na poziciji playmakera, a trenutačno je član Cajasol Seville.

## Sveučilište
Na sveučilišu je igrao za momčad Indiane Hoosiersa gdje je proveo dvije sezone. U posljednjoj sezoni bilježio je 9.6 poena i 3.3 asista po susretu.

## Karijera
### NBA Development League
Calloway je igrao u NBDL momčadi Fort Waynea gdje je bio prvi strijelac (19.0 poena), prvi asistent (5.8 asistencija, ukupno četvrti u ligi) i prvi "kradljivac" (2.1 ukradena lopta, ukupno šesti u ligi). Ovo mu je ujedno bila i prva sezona van sveučilišne košarke, a obzirom da je bilježio i 5.1 skok po susretu, proglašen je na kraju sezone najkorisnijim igračem momčadi.

Tijekom ljeta Calloway je nastupao za Indiana Pacerse u Ljetnoj ligi 2008. i ostavio odličan dojam na trenera Jima O'Briena. Posebno dobro odigrao je prvu utakmicu u kojoj su Pacersi bili bolji od Oklahome, a Calloway je igrao odlično protiv četvrtog picka drafta Russella Westbrookea.

### Europa
Nije se uspio probiti u momčadi Pacersa, pa odlazi u Europu, gdje potpisuje dvogodišnju suradnju sa zagrebačkom Cibonom. U svojoj prvoj sezoni zaigrao je 67 puta za Cibonu, u prosjeku po 26 minuta, a za to je vrijeme zabijao 11 poena te imao 3.1 asistencija, 2.8 skokova i 2.1 ukradene lopte. Nakon dolaska novog playmakera Jamonta Gordona u Cibonu, Calloway je dobio sporazumni raskid ugovora i postao slobodnim igračem. 4. kolovoza 2009. potpisao je jednogodišnji ugovor s španjolskom Cajasol Sevillom.

## Izvori

## Vanjske veze
*Profil na Euroleague.net
*Profil  na NLB.com
Vedran Princ

**Vedran Princ** (Mostar, 20. prosinca 1982.) je bosanskohercegovački profesionalni košarkaš. Igra na poziciji playmakera, iako mu nije strano igrati i bek šutera. Trenutačno je član Cibone Zagreb, koja nastupa u Euroligi.

17. srpnja 2009. potpisao je novi jednogodišnji ugovor s Cibonom Zagreb uz mogućnost produženja na još jednu. U sezoni 2008./09. postizao je oko tri koša i jednu asistenciju za trinaestak minuta po utakmici. Međutim, u hrvatskoj Ligi za prvaka i doigravanju, pravilo da na parketu mogu igrati samo dva stranca, odlično je iskoristio i udvostručio svoje brojke.

## Bosanskohercegovačka reprezentacija
Bio je član Bosanskohercegovačke košarkaške reprezentacije na Eurobasketu 2005. koji se je održavao u Srbiji.

## Trofeji
;**Bosanskohercegovački košarkaški kup** (2): 
* KK Široki ERONET: 2003./04. i 2005./06.
;**Bosanskohercegovačka košarkaška liga** (2): 
* KK Široki Prima pivo: 2003./04. i 2006./07.

## Izvori

## Vanjske veze
*Profil u NLB ligi
Jared Homan

**Jared Wiliam Homan** (bugarski: **Джаред Хоуман**; , 6. ožujka 1983.) je američki profesionalni košarkaš. Visok 2,08 m i težak 110&nbsp;kg. Prirodna pozicija mu je krilni centar, a može igrati centra. Trenutačno je član grčkog kluba  Maroussija.

## Statistika

## Vanjske veze
*Profil  na Draftexpress.com
Zoran Planinić

**Zoran Planinić** (Mostar, 12. rujna 1982.) je hrvatski profesionalni košarkaš. Trenutačno je član Euroligaškog CSKA iz Moskve. Također je član Hrvatske košarkaške reprezentacije.

## Karijera
### Europa
Planinić se je rodio u Mostaru u Bosni i Hercegovini, tadašnjoj SFR Jugoslaviji. Tri godine je proveo u  zagrebačkoj Ciboni, a 2001. izabran za MVP Hrvatske lige.

U ljeto 2006., New Jersey Netsi otkupljuju njegov ugovor, te odlazi u Europu i potpisuje za španjolsku TAU Cerámicu. Sa TAU-om dvaput osvaja Španjolski superkup i jednom Španjolsku ligu. 
 
U lipnju 2008., Planinić potpisuje 2-godišnji ugovor sa ruskim CSKA.
### NBA
Planinić je izabran kao 22. izbor NBA drafta 2003. od strane New Jersey Netsa.  Ukupno je odigrao 3 sezone, a prosječno je postizao 4 poena, 1.4 skoka i 1.1 asistenciju. Kasnije se vratio u Europu, točnije u CSKA Moskvu.

## Hrvatska košarkaška reprezentacija
Planinić je bio član Hrvatske U-22 reprezentacije koja je na Svjetskom U-22 prvenstvu osvoijla srebrnu medalju. Danas je član Hrvatske košarkaške reprezentacije, s kojom je sudjelovao na Eurobasketu 2005. i na Eurobasketu 2007.
te na Eurobasketu 2009.. Još je nastupio na Olimpijskim igrama u Pekingu.

## Reference

## Vanjske veze
*NBA.com Profil
*NBA Statistika  @ basketball-reference.com
*Euroliga.com Profil
Damir Rančić

**Damir Rančić** (Split, 23. lipnja 1983.) je hrvatski profesionalni košarkaš. Visok je 1,97 m i težak 86&nbsp;kg. Igra na poziciji bek šutera, a trenutačno je član KK Zadra.

## Karijera
Karijeru je započeo u mlađim kategorijama KK Splita. Ondje je proveo pet sezona i odlazi u Cibonu. Tamo provodi 2 sezone i odlazi u grčki Panelinios. U Grčkoj je proveo jednu sezonu i natrag se je vratio u Hrvatsku, točnije u KK Zadar.

## Hrvatska reprezentacija
Bio je član hrvatske B reprezentacije koja je na Mediteranskim igrama u Pescari 2009. godine osvojila zlatnu medalju. U finalnom dvoboju protiv grčke reprezentacije bio je najefikasniji igrač utakmice s 20 koševa.

## Izvori

## Vanjske veze
*Profil  na NLB.com
*Profil na KK Zadar.hr
Dražen Anzulović

**Dražen Anzulović** (Zagreb, 7. svibnja 1967.), hrvatski košarkaški trener i bivši košarkaš.

Igrao je na položaju beka.

Igrao je '80-ih i '90-ih.

## Igračka karijera
### Klupska karijera

U karijeri je igrao za "Cibonu".

### Reprezentativna karijera

## Trenerska karijera

Bio je trenerom "Cibone", a u lipnju 2007. se odlučio za permski "Ural Great" (srpanj 2007 – veljača 2008).

## Vanjske veze
* Biografija na stranicama Hrvatskog zbora sportskih novinara
Rawle Marshall

**Rawle Junior Kalomo Marshall**, skraćeno **Rawle Marshall** (Georgetown, 20. veljače 1982.) američki je profesionalni košarkaš. Igra na poziciji niskog krila, a trenutačno je bez kluba.

## Karijera
U susretu 7. kola Eurolige između Cibone i Le Mansa izabran je za MVP kola. U pobjedi od 89-70 ugradio je 21 poen (5-5 šut za dva, 2-3 za tri poena), pet skokova, tri asistencije, dvije ukradene lopte i osam iznuđenih prekršaja.

Iako je nastavio sa dobrim igrama u Euroligi, Cibona raskida ugovor jer im je preskupo plaćati igrača samo za euroligaške utakmice. Tako Marshall Cibonu napušta s prosjekom od 13.1 poena i 3.6 skokova u Euroligi te s 13.5 poena i 3.1 skokom u NLB ligi. Odlazi u Rusiju i potpisuje za Lokomotiv Rostov, a detalji ugovora nisu bili poznati. Ondje je igrao vrlo solidno odigrao s prosjekom od 13.1 poena i 3.6 skokova. 24. srpnja 2009. objavljeno je da prelazi u redove španjolske Pamese Valencie. Međutim, Marshall se nije dugo zadržao u svom novom klubu. Samo četiri utakmice ACB lige i dvije Eurokupa bile su dovoljne treneru Valencije Nevenu Spahiji da zaključi kako s Marshallom više ne može, nakon što je u uzvratnoj utakmici Valencije u Eurokupu protiv Dexie Mons u završnim minutama odbio ući u igru. Tako je Marshall drugu sezonu zaredom napustio klub nedugo nakon početka sezone.

## Incident
Tijekom utakmice između Splita i Cibone 22. studenog 2008., došlo je do tučnjave između Marshalla te nekadašnjeg igrača Zadra, Riječanina Siniše Štembergera. Pod košem je došlo do sveopće tučnjave, na teren su uletili i treneri, Slobodan Subotić i Velimir Perasović.

Siniša Štemberger je zaradio 4 šava, a Marshalla očekuje novčana kazna, a možda i kaznena prijava.

Dana 27. studenog 2008. Marshall je kažnjen s tri mjeseca zabrane igranja u NLB ligi te 6.500 eura novčane kazne, a Štemberger je dobio kaznu 3 utakmice neigranja te je morao platiti kaznu od 3 500 eura.

## Izvori

## Vanjske veze
*NBA.com profil
*NLB liga profil 
*Statistika u ULEB Kupu
*Euroligaški profil i statistika
Mario Delaš

**Mario Delaš** (Split, 16. siječnja 1990.) je hrvatski profesionalni košarkaš. Igra na poziciji krilnog centra, a trenutačno je član BC Šiauliai.

## Karijera
Nakon prolazaka kroz mlađe kategorije Splita, početkom 2007. ulazi u seniorsku ekipu. U svojoj prvoj sezoni u seniorima nije se naigrao, ali je na Europskom prvenstvu za košarkaše do 18 godina, predvodio hrvatsku košarkašku reprezentaciju do brončane medalje. Uz medalju Delaš se odličnim igrama izborio i za prvu petorku EP-a, odnosno za epitet najbolje ‘četvorke’ Europe do 18 godina. S 18.6 koševa i 9.1 skokom po susretu bio je najbolji strijelac i skakač hrvatske reprezentacije. U sezoni 2008./09. trebao se nametnuti kao nova mlada nada Splita, poslije Skansia, Jerkova, Rađe i Vujčića. U cijelom pogledu nije se etabliriao u ponajboljeg igrača *Žutih*, ali je nastavio napredovati u košarkaškom smislu. U sljedećem ciklusu s hrvatskom juniorskom reprezentacijom, Delaš je osvojio brončanu medalju. Izabran je u najbolju petorku natjecanja i bio najkorisniji igrač Svjetskog U-19 prvenstva na Novom Zelandu 2009. godine. Bio je drugi strijelac prvenstva s 20 poena u prosjeku. S 58% šuta iz igre četvrti je najpreciziniji igrač, a sa sedam skokova u prosjeku 13. skakač. Ujedno je i šesti bloker SP-a. U glasovanju čitatelja i suradnika portala Kosarka.hr, Delaš je dobio nagradu za najboljeg mladog košarkaša sezone 2008./09.
 S ulaskom u 21. godinu prelazi u klub litavskog prvaka i euroligaša - BC Žalgiris te završava sezonu sa minimalnom minutažom, ali ostvaruje dobre rezultate. U kolovozu 2010. Žalgiris ga šalje na jednogodišnju posudbu u Cibonu.

## Izvori

## Vanjske veze
*Profil  na NLB.com
Alan Anderson

**Alan Jeffery Anderson** (, 16. listopada 1982.) je američki profesionalni košarkaš. Može igrati na poziciji bek šutera i krila, a trenutačno je član NBA klubaToronto Raptors

## Karijera
U kolovozu 2005. kao slobodan igrač potpisuje za momčad Charlotte Bobcatsa. U studenome 2006. otpušten je od strane kluba , a u ožujku 2007. ponovo postaje član momčadi no oni ga šalju u NBDL ligu igrati za Tulsa 66erse.  U Tulsi je prosiječno postizao 15.8 poena po susretu. U rujnu 2007. potpisuje ugovor sa talijanskom VidiVici Bolognom. Nakon isteka ugovora sa Bolognom odlazi u ruski Triumph, a ondje se zadržava samo pola godine te odlazi u zagrebačku Cibonu. U Cibonu dolazi kao zamjena za kažnjenoga Marshalla. Od dolaska u Cibonu, postao je prvim igračem kluba i postao je metom velikih europskih košarkaških klubova poput izraelskog Maccabi Tel Aviva. Na kraju sezone obistinila su se nagađanja o njegovom odlasku i Anderson je potpisao za izraelski Maccabi.

## Hrvatska reprezentacija

U razgovoru za Večernji list, Anderson je na postavljeno pitanje da li bi igrao za hrvatsku reprezentaciju, odgovorio: "Igrao bih. Zašto ne?!" Tome je doprinijelo što je u dresu Cibone tijekom intoniranja hrvatske himne držao ruku na srcu. Za prvi put bio je to simpatičan prizor, no Anderson je nastavio taj običaj i na ostalim utakmicama. Ovim potezom zaintrigirao je HKS za izdavanje hrvatske putovnice, a problem je što stranci mogu dobiti hrvatsko državljanstvo samo ako pet godina žive u Hrvatskoj. Iako izbornik Jasmin Repeša nije direktno rekao da mu Anderson ne treba, bio je dovoljno jasan da vijest nije "dobro prihvaćen među igračima" sadašnje hrvatske reprezentacije.

## Reference

## Vanjske veze
*Profil na NBA.com
*Profil na Euroleague.net
*Profil  na ACB.com
Tomislav Ružić

**Tomislav Ružić** (2. srpnja 1979.) je hrvatski profesionalni košarkaš. Igra na poziciji centra, a trenutačno je član KK Zadra.

## Karijera
Karijeru je započeo u mlađim kategorijama KK Zadra. Kako nije dobio pravu priliku u seniorima Zadra, 2003. odlazi u zagrebačku Cibonu gdje je u Goodyear ligi igrao u prosjeku 15 minuta za 5,3 koševa i 2,7 skokova. Sezonu 2003/04. odigrao je u turskom Bešiktašu gdje zabijao 14,7 koševa, nakon čega naredne dvije sezone igra u francuskom Asvel Villeurbanneu gdje u sezoni 2004/05. za 28 minuta zabija 11 koševa uz 6 skokova, a narednu 2005/06. za 21 minutu postiže 8 koševa uz 4 skoka.

Sezonu 2006/07. zajedno sa bratom Juricom igra u novom francuskom prvoligašu Besanconu gdje ponovo ima zapaženu sezonu, za 29 minuta na parketu postiže 11 koševa i skuplja 8 skokova po utakmici. Sezonu 2007./08. provodi u turskom Kepezu gdje je za prosječno 36 minuta postizao je 14,7 koševa uz respektabilnih 9 skokova.

U braku je s odbojkašicom Barbarom Jelić Ružić.

## Vanjske veze
*Profil  na NLB.com
*Profil  na Eurocupbasketball.com
*Profil na Euroleague.net
Damir Mulaomerović

**Damir Mulaomerović** (Tuzla, 19. rujna 1974.) je hrvatski profesionalni košarkaš. Igra na poziciji playmakera, a trenutačno je član košarkaškog kluba Zagreb.

## Karijera
Karijeru je započeo u tuzlanskoj Slobodi. Nedugo nakon rata u Bosni i Hercegovini, odlazi u Zagreb i potpisuje za Cibonu. Ostaje u Ciboni sve do sezone 1997./98. kada odlazi u talijanski Fortitudo. Igrao je još i za španjolski Real Madrid.

U Grčkoj je ostavio najveći trag. Sa Panathinaikosom je u sezoni 2001./02. osvojio Euroligu. Dok je igrao za PAOK i Panellinios bio je jedan od najboljih asistenata i strijelaca lige. Sezonu 2006./07. odigrao je za Olympiacos, kao zamjena za ozljeđenog Macijauskasa. No ubrzo je došlo do svađe između njega i trenera, pa je morao ranije napustiti klub.

U siječnju 2007. potpisuje za španjolsku Bruesu, ali ozljeda mu je poremetila planove. Kada se je vratio na teren, klub nije bio zadovoljan njegovim igrama, te je otpušten. U ljeto 2007. vraća se u Hrvatsku i bio je na korak da potpiše ugovor sa Cedevitom. No ubrzo zatim stiže ponuda Cibone, te je prihvaća i potpisuje 1-godišnji ugovor. Kako je Cibona odigrala vrlo lošu sezonu u borbi za euroligaški ugovor, došlo je do drastičnih promjena u sastavu i tako nije bilo mjesta za Mulaomerovića.

Natrag se vraća u Grčku, igrati za svoj nekadašnji klub PAOK. Ondje je proveo samo jednu polusezonu, jer se već u siječnju 2009. vraća doma te potpisuje za KK Zagreb.

Danas je trener OKK Slobode iz Tuzle.

## Izvori

## Vanjske veze
*Profil  na NLB.com
Franko Kaštropil

**Franko Kaštropil** (Split, 8. ožujka 1983.) je hrvatski profesionalni košarkaš. Igra na poziciji centra

## Karijera
Kaštropil je karijeru započeo u Solinu, da bi 2002. prešao u Split CO. Te godine je osvojio i zlatnu medalju u dresu hrvatske juniorske reprezentacijena Europskom prvenstvu. U prvoj je sezoni u Splitu osvojio naslov prvaka Hrvatske, a godinu kasnije sa splitskim je *žutima*' osvojio i Kup Krešimira Ćosića, te je igrao u ULEB kupu. Za Split CO je u sezoni 2004./05. igrao prosječno 21 i pol minutu u NLB ligi, te ubacivao 6,7 koševa (58% za 2, 36% sl. bacanja) uz 5,6 skokova, dok je sezonu kasnije za 19 minuta na parketu postizao 5,8 koševa (51% za 2, 49% sl. bacanja) uz 6,6 skokova.

Nakon prelaska u Cibonu 2006./07. nije se uspio nametnuti treneru i imao je skromnu minutažu. U sezoni 2007./08. u NLB ligi odigrao je 16 utakmica uz skromnih 9 minuta u igri za kojih je ubacivao 4,8 koševa (75% za 2, 46 % sl. bacanja ) uz 3,1 skok, a u Euroligi je nastupio na 8 utakmica, te za 9 minuta postizao 1,6 koševa ( 56% za 2, 60 % sl. bacanja ) uz 2,5 skokova. U ljeto 2008. prelazi u redove Cedevite Zagreb, kako bi ponovo vratio svojim odličnim igrama koje je pružao u Splitu. U ljeto 2011. potpisuje za KK Zadar gdje je u 30 utakmica A1 lige postigao 5.9 koševa i 5.4 skoka. U Prosincu 2011. se seli u drugoligaša, KK Jazine Zadar no ubrzo nakon toga se vraća u KK Zadar. Sezonu 2012-2013 ponovno provodi u dresu KK Zadara kada u 24 utakmice ABA lige postiže 10.5 koševa, 5.9 skokova i 1.2 asistencije, te iste sezone igra za KK Jazine Zadar i postiže 7.2 koša i 4.8 skokova u 17 utakmica A2 lige. U ljeto 2013. seli se u HKK Siroki gdje u 15 utakmica ABA lige bilježi 5.8 koševa i 4.9 skoka. Na dan 16.01.2014 sporazumno raskida ugovor s HKK Sirokim.
Ivo Jelušić

**Ivo Jelušić** (Gornja Dubica, 10. listopada 1960.), hrvatski političar. Od 2005. do 2010. bio je dogradonačelnik Grada Zagreba. Zastupnik je u Hrvatskom saboru od 2010. 

Nakon završene osnovne škole u Gornjoj Dubici i Odžaku te gimnazije u Modriči, diplomirao je na Fakultetu političkih nauka u Zagrebu.
  
Oženjen je, otac dvoje djece. 

## Politička i radna karijera

Od 1994. do 2005. godine je poduzetnik, jedan od osnivača i direktora u tvrtki TIM ZIP d.o.o.Zagreb. 

Od 2001. do 2005. godine je zastupnik u Gradskoj skupštini Grada Zagreba. Od 2005. do 2010. bio je zamjenik gradonačelnika Grada Zagreba, a od 2010. je zastupnik u Hrvatskom saboru. U aktualnom sazivu Sabora je potpredsjenik Odbora za Hrvate izvan Hrvatske, te član Odbora za ustav, poslovnik i politički sustav i Odbora za financije i državni proračun. 

Član je SDP-a od 1990. godine. Od 2001. do 2006., predsjednik je Gradskog Odbora GO SDP Zagreb, a od 2006. do 2010. zamjenik predsjednika GO SDP Zagreb. Član je Glavnog odbora SDP-a. 

Od 2006. do 2010. bio je predsjednik Košarkaškog kluba Cibona i predsjednik Turističke zajednice Grada Zagreba od 2006.-2009.
Filip Krušlin

**Filip Krušlin** ( Zagreb, 18. ožujka 1989.) je hrvatski profesionalni košarkaš. Igra na poziciji bek šutera, a trenutačno je član Cibone Zagreb. Sezonu 2008./09. proveo je na jednogodišnjoj posudbi u Dubravi.

## Karijera
Profesionalnu karijeru započeo je 2007. kao jedan od izdanaka omladinskog pogona Cibone. Prije toga, nastupao je u mlađim kategorijama Zrinjevca i Rudeša. U listopadu 2007., debitirao je za seniorsku momčad Cibone protiv Širokog i sakupio četiri poena u osam minuta provedenih na parketu. Time je postao prvi Zagrepčanin nakon Slavena Rimca i Jurice Golemca, koji su klub napustili 2004. godine. Nakon toga igrao je još u devet utakmica NLB lige, a najbolju utakmicu odigrao je u dvoboju protiv Crvene zvezde, kada je za 10 minuta sakupio 7 poena i jedan skok.

U sezoni 2008./09. Cibona ga je zbog potpisivanja novih igrača u borbi sa Zadrom za novi trogodišnji euroligaški ugovor, poslala na posudbu u A-1 ligaša Dubravu.

## Hrvatska reprezentacija
Bio je član Hrvatske U-18 reprezentacije, a danas je član Hrvatske U-20 reprezentacije.

## Izvori

## Vanjske veze
Profil  na NLB.com
Slaven Rimac

**Slaven Rimac** (Zagreb, 19. prosinca 1974.) je bivši hrvatski profesionalni košarkaš. Igrao je na poziciji bek šutera i poziciju niskog krila. Trenutačno je trener zagrebačke Cibone.

## Karijera
Košarku karijeru započeo je u dresu KK Dubrave. Kao kadet odlazi u zagrebačku Cibonu i ondje započinje svoju profesionalnu karijeru. Najduži staž imao je upravo u Ciboni, u kojoj je igrao od 1990. do 1998. godine, te od 2002. do 2004.. Ostali klubovi u kojima je igrao su Tofaş, Joventut, Milano, Makedonikos, AEK, Azovmash, Pariz, Cedevita, STB Le Havre i Pau-Orthez. U sezoni 1996./07. predvodio je Euroligu po broju uspješnosti slobodnih bacanja (93.1%). U sezoni 2006./07., odigrao je četiri utakmice za francuski Pariz i ostvario učinak od 8,8 poena, 2,8 skokova i 2,3 asistencije po utakmici. U dresu Cedevite prosječno je bilježio 15,9 poena, 2,3 skoka i 2,5 asistencija po utakmici.

Bio je član Hrvatske košarkaške reprezentacije na Olimpijskim igrama u Atlanti 1996. i Europskom prvenstvu u Španjolskoj 1997.

U jesen 2013. preuzeo je trenersku klupu zagrebačke Cibone.

## Vanjske veze
*Profil na Basketball Doudiz.com
Damir Markota

**Damir Markota**, rođen kao **Damir Omerhodžić** (Sarajevo, 26. prosinca 1985.) švedsko-hrvatski profesionalni košarkaš. Igra na poziciji niskog krila, a trenutačno je član španjolskog prvoligaša Iurbentie Bilbaoa.

## Karijera
Odrastao je u Švedskoj jer su se početkom rata u Bosni njegovi roditelji s njim i njegovom šestogodišnjom starijom sestrom Meri preselili u Stockholm. Kako mu je majka brzo dobila švedsko državljanstvo, Omerhodžić je igrao za švedsku U-14 reprezentaciju, da bi nakon toga odlučio pronaći klub u kojem bi mogao ozbiljnije igrati. Na internetu je pronašao podatak da Cibona traži nove košarkaše, došao na probu i odmah zadovoljio. U Cibonu je došao 2001. godine, a *Vukovi* su ga najprije dali na kaljenje u nižerazredni klub Zabok (sezona 2001/02.), potom u Šanac Karlovac (2002/03.). U Ciboni je igrao od 2003. do 2006. godine, kada odlazi na NBA draft gdje su ga kao 59. izbor uzeli San Antonio Spursi i odmah zamijenili izbor s Milwaukee Bucksima. Za Buckse je nastupio u 30 utakmica, s prosječnim učinkom od 1.7 poena i jednim skokom po utakmici. Bucksi su ga i u dva navrata posuđivali nižerazrednoj momčadi Tulsa 66ers. U sezoni 2007./08. Markota je potpisao za BSpartak iz St. Peterburga gdje je ostao tek prvi dio sezone, dalako uspješniji nastavak bio je u Žalgirisu u koji je posuđen i u kojem je osvojio trostruku krunu, domaće prvenstvo i Kup te Baltičku ligu. Pozivom trenera Cibone Velimira Perasovića, Markota se je natrag vratio u redove *Vukova*. Međutim, zbog nedicipline, odnosno zbog neodlaska s momčadi Cibone na turnir u St. Peterburgu, Markota je prvotno suspendiran, a kasnije otpušten iz kluba. Odlazi u španjolsku ViveMenorcu, gdje je igrao sa još dvojicom Hrvata Stojićem i Baždarićem. Kako je u dresu Menorce u nekoliko samo pet utakmica uz poražavajuću statistiku. Zabijao je prosječno 1,4 poena i imao 1,2 skoka, odlučio je raskinuti ugovor s klubom i potpisati za sadašnji klub Iurbentiu Bilbao.

## Izvori

## Vanjske veze
*Profil na NBA.com
*Profil na Basketball-Reference.com
*Profil  FIBA Eurobasket.com
*Profil  na Basketpedya.com
*NBA draft profil na NBA.com
Scoonie Penn

**James "Scoonie" Penn** (, 9. siječnja 1977.) je američki profesionalni košarkaš. Igra na poziciji playmakera, a trenutačno je član ukrajinskog BC Kijeva.

## Karijera
Igrao je na sveučilištu Boston College, ali se ubrzo premješta na sveučilište Ohio State. Ondje je bio suigrač današnjeg NBA igrača, Michaela Reeda. Penn nakon sveučilišta napušta Ameriku i odlazi u Europu. Najveći trag je ostavio u srpskoj Crvenoj zvezdi. Sljedeće sezone  napušta klub i odlazi u hrvatsku Cibonu. Sa Cibonom je igrao Euroligu, a već nakon jedne sezone provedene u hrvatskom prvoligašu odlazi u grčki Olympiacos.
 
## Vanjske veze
*Profil Legabasket.it
*Profil na Euroleague.net
Matej Mamić

**Matej Mamić** (Tomislavgrad, 13. siječnja 1975.) je bivši hrvatski profesionalni košarkaš. Igrao je na poziciji niskog krila, a posljednji klub za koji je nastupao bila je njemačka ALBA iz Berlina. Danas je sportski direktor košarkaškog kluba Cedevita Zagreb.

## Karijera
Mamić je košarkašku karijeru započeo 1995. u seniorskoj momčadi KK Splita, da bi 1997. otišao u riječku KK Kantridu. Ondje je proveo jednu sezonu, a 1998. vratio se je u Split. U Splitu ostaje samo jednu sezonu i 1999. odlazi u turski Galatasaray iz Istanbula.

Nakon Turske, četiri je sezone proveo u Ciboni, kada je igrao i u dresu hrvatske reprezentacije, nastupivši na Europskom prvenstvu 2001., u Švedskoj 2003. Europsko prvenstvo i 2005. U njemačkoj Albi iz Berlina stekao je veliku popularnost već dolaskom 2004., a karijera mu je u studenom 2005. naglo prekinuta teškom ozljedom kralježnice prigodom pada tijekom utakmice Alba – Trier.

Nakon utakmice strahovalo se da bi mogao ostati paraliziran. Ipak, uspio se oporaviti, ali ne dovoljno da bi nastavio aktivno igrati košarku.

Nakon uspješnog oporavka Mamić je najavio kako se namjerava baviti trenerskim poslom. Preuzeo je mlađe kategorije berlinske ALBE, a 2008. natrag se je vratio u Hrvatsku, prvo u stručni stožer hrvatske reprezentacije, a potom  kao sportski direktor zagrebačke Cedevite.

## Izvori

## Vanjske veze
*Profil na FIBAEurope.com
*Profil  na NLB.com
Larry Ayuso

**Elías Larry Ayuso** (, 27. ožujka 1977.) portorikanski je profesionalni košarkaš. Igra na poziciji bek šutera, a trenutačno je član razvojne D-League momčadi Iowa Energy.

## Karijera
Karijeru je započeo na američkom sveučilištu USC. Nakon završetka sveučilišta odlučio se je na povratak u domovinu i potpisao za Piratas de Quebradillas. U portorikanskoj ligi igrao je još za Arecibo Captainse, San German Athletics i Santurce Crabberse. U veljači 2005. potpisao je za hrvatski košarkaški klub Split. Ondje je bio najbolji igrač kluba, a dobre igre donijele su mu sljedeće sezone transfer u hrvatskog prvaka Cibonu Zagreb. Prije odlaska u Split, bio je član momčadi turskog Beşiktaşa, ruskog Spartaka iz Sankt Peterburga i litavskog Žalgirisa.

## Portorikanska reprezentacija
Bio je član portorikanske reprezentacije na Olimpijskim igrama u Ateni 2004. i Svjetskom prvenstvu u Japanu 2006.
 
## Vanjske veze
*Profil na InterBasket.com
*Profil na HoopsHype.com
*Profil na NBA.com
Drago Pašalić

**Drago Pašalić** (Split, 23. lipnja 1984.) hrvatski je profesionalni košarkaš. Igra na poziciji centra, a trenutačno je član Cibone Zagreb.

## Karijera
Karijeru je započeo u omladinskom pogonu Splita. U sezoni 2000./01. ulazi u prvu momčad Splita i s njim igra A-1 ligu. Iako je Split sljedeće sezone igrao u Jadranskoj ligi, Pašalić odlazi na jednogodišnju posudbu u hrvatskog A-2 ligaša Plastik Solin. Nakon isteka posudbe natrag se vraća u Split i ondje se zadržava sve do kraja sezone 2004./05.. U posljednjoj sezoni u dresu *Žutih* izborio je nastup na hrvatskoj All-Star utakmici.

Pašalić odlazi u inozemstvo i potpisuje za turski Ülkerspor. Ondje se zadržao samo jednu sezonu i 2006. potpisuje za grčki PAOK Solun. 2007. napušta Grčku i odlazi u španjolskog prvoligaša Iurbentiu Bilbaa, u kojem igra i hrvatski reprezentativac Marko Banić. U svojoj prvoj sezoni u Španjolskoj odigrao je 33 utakmice i uz prosjek od oko 14 minuta po utakmici, postizao 5.4 poena i 3.2 skoka. Najbolju utakmicu sezone odigrao je u drugoj četvrtfinalnoj utakmici protiv Barcelone, koju je Bilbao izgubio 83:92, a sakupio je 13 koševa i šest skokova za samo 17 minuta. Na kraju sezone produžio je svoj ugovor s Bilbaom. Sljedeće sezone u Bilbao dolazi i Damir Markota i tako se pridružio hrvatskoj koloniji u španjolskom prvoligašu. Nakon odrađene sezone, Bilbao je najavio da se želi riješiti Pašalića i da neće produžiti ugovor s njim. 21. kolovoza 2009. dogovorio je jednogodišnju suradnju s novim španjolskim prvoligašem Obradoirom koji će igrati pod sponzorskim imenom Xacobeo Blu:sens.

U srpnju 2010. obznanio je dolazak u Cibonu.
## Izvori

## Vanjske veze
*Profil  na ACB.com
*Profil na Bilbao Basket 
*Profil na Euroleague.net
*Profil  na NLB-u
Jure Lalić

**Jure Lalić** (Makarska, 8. veljače 1986.) hrvatski je profesionalni košarkaš. Igra na poziciji centra, a trenutačno je član Cibone Zagreb.

## Karijera
Karijeru je počeo u niželigašu KK Amfora iz Makarske u kjoj je igrao od 2001. do 2003.

### KK Zadar
U redove Zadra je došao u sezoni 03/04 gdje nije igrao veliku ulogu u momčadi, nastupio je samo u četiri utakmice u sezoni. Iduće sezone imao je puno bolju minutažu te je pomogao klubu u osvajanju prvenstva Hrvatske i Kupa Krešimira Ćosića. U svojoj trećoj i četvrtoj sezoni u Zadru Lalić je pomogao klubu u osvajanju Kupa. U posljednjoj sezoni pomaže klubu u osvanjanju prvenstva Hrvatske.

### Europsko lutanje
U ljeto 2008. prelazi u redove belgijskog prvoligaša Charleroia.. U njemu se zadržao do ožujka 2010.
U ožujku 2010. kao slobodan igrač prelazi u Ljubljansku Olimpiju.

### Cibona
U srpnju je potpisao ugovor sa Cibonom.

## Izvori

## Vanjske veze
*Profil  na NLB-u
*Profil na eurobasket.com
KK Zapad

**KK Zapad** je hrvatski košarkaški klub iz Zagreba. Prva ekipa nastupa u hrvatskoj A-2 ligi.
U upravni odbor izabrani su ravnatelji svih škola sa područja zapadnog dijela Zagreba, predstavnik Vijeća gradske četvrti i predstavnici građana. Od tada klub vrlo uspješno djeluje u 7 škola (gimnazija L. Vranjanina, osnovne škole Malešnica, T. Brezovačkog, O. Ivekovića, A. Kovačića, Špansko-Oranice i N. Tesle) i natječe se u svim kategorijama.

## Historija
KK Zapad je osnovan 13.6.2006. godine s ciljem promicanja košarkaške igre i brige o mladima. Za sezonu 2010./2011. KK Zapad je sklopio ugovor s novim sponzorom i jednu sezonu nastupa pod imenom **Zapad Cedevita**. Danas klub usko surađuje s najtrofejnijim hrvatskim klubom "Cibona".

Od sezone 2011./2012. sve mlađe selekcije natječu se u Prvoj ligi Centar.

Seniori u sezoni 2012./2013. osvajaju prvo mjesto u B1 ligi čime osiguravaju direktan ulazak u A2 ligu.

**Naziv kluba kroz povijest**

*Zapad (2006. - '10.)
*Zapad Cedevita (2010. - '11.)
*Zapad (2011. - )

## Vanjske veze
*Službena stranica
Dalibor Bagarić

**Dalibor Bagarić** (München, 7. veljače 1980.) hrvatski je profesionalni košarkaš. Igra na poziciji centra, a trenutačno je član hrvatske Cibonu Zagreb. Od 2000. do 2003. igrao je u NBA za Chicago Bullse.

## Karijera
Visoki centar od 2,16 m i težak 130&nbsp;kg, prosječno je u hrvatskom Benstonu iz Zagreba postizao 18.3 poena i 10.4 skokova po susretu. Bullsi su ga na draftu 2000. izabrali u prvom krugu, kao 24. ukupno. U NBA-u je imao veoma tešku prilagodbu i nikada nije prosječno zabijao više od 3.7 poena i 3.2 skoka. Veću minutažu nije uspio izboriti pokraj Eddy Currya i Tysona Chandlera. U Europu se vraća 2003. kada Bullsi otkupljuju njegov ugovor i kao slobodan igrač potpisuje za grčki Olympiacos. Već nakon samo jedne sezone provedene u grčkom "divu" odlazi u talijanski Fortitudo. U ljeto 2006. prelazi iz Fortituda u španjolskog ACB ligaša Akasvayu Gironu. U rujnu 2007. natrag se vraća u Fortitudo iz Bologne i s njima potpisuje jednogodišnji ugovor. Kako je klub u sezoni 2008./09. ispao u drugu, a kasnije u treću talijansku ligi, Bagarić je dobio slobodne ruke u pronalasku novog kluba. 22. kolovoza 2009. potpisao je za bivši klub Cibonu Zagreb.

## Hrvatska reprezentacija
Iako je bio povremeni član hrvatske reprezentacije, u ljeto 2007. je na pripremema za Eurobasket samovoljno napustio kamp, tada dolazi do svađe između njega i Jasmina Repeše zbog toga što ga je izbornik prijavio FIBA-i. Od tada nije više zaigrao u hrvatskom dresu.

## Reference

## Vanjske veze

* Profil na NBA.com 
* Profil  na ACB.com
Joško Poljak

**Joško Poljak** (Split, 19. veljače 1978.) je hrvatski profesionalni košarkaš. Igra na poziciji centra, a trenutačno je član hrvatskog košarkaškog kluba Split CO. Košarkašku karijeru započeo je u Splitu, a nastavio u ruskom CSKA Moskvi. Još je u dva navrata igrao za slovensku Union Olimpiju, Cibonu i ciparski Kolossos iz Rodosa. Tada je prekinuo svoju karijeru zbog ozljede koljena. Nakon dvogodišnje pauze, u kolovozu 2008. natrag se je vratio na košarkaške parkete i potpisao za momčad u kojoj je započeo svoju profesionalnu karijeru Splitu.

## Vanjske veze
*Profil na NLB.com
Milivoj Omašić

**Milivoj Omašić** (Sinj, 6. prosinca 1945.) je hrvatski televizijski producent i bivši hrvatski košarkaš. Hrvatskog je podrijetla, a po djedu je Poljak (koji je došao u Sinj kao časnik austro-ugarske vojske, gdje je ostao, oženio se i dobio obitelj). Bivši je reprezentativac Jugoslavije i hrvatski reprezentativac (turniri republika).

Rodio se je u Sinju. U Sinju je išao u osnovnu školu. Srednju je tekstilnu školu završio u Zagrebu, jer je bio stipendist sinjskog tekstilnog poduzeća Dalmatinke. Košarka mu nije bila neki posebni cilj u životu, no društvo ga je povuklo te je zaigrao za Elektrostroj iz Zagreba. Igrajući u zagrebačkoj juniorskoj ligi skrenuo je pozornost na sebe jer je velikim klubovima ubacio mnogo koševa. Primijetio ga je tehniko zagrebačke Lokomotive Vladimir Anzulović koji ga je doveo u Lokomotivu. Prvo je studirao na Fakultetu za fizičku kulturu koji je prekinuo nakon jedne godine te je upisao kemijski smjer na Tekstilnom fakultetu, gdje je diplomirao. Ukupno je za Lokomotivu, kasniju Cibonu, odigrao 279 službenih utakmica te postigao 3801 koš. 

Poslije igračke karijere okrenuo se radu na televiziji, gdje je postao producent športskog programa. Na Televiziji Zagreb odnosno HRT-u dugo godina radi na tom mjestu.

## Klupska karijera
Igrao je za sinjski Tekstilac te za Elektrostroj i Lokomotivu iz Zagreba. 

Sa sinjskim je Tekstilcem bio doprvak Hrvatske u juniorskoj kategoriji. U završnici izgubili su od Zadra na završnom turniru za juniorskoga prvaka Hrvatske koji se igrao 1958. u Slavonskom Brodu. Omašić je bio najmlađi junior.

1969. je osvojio Kup Jugoslavije u utakmici protiv slovenskog kluba, ljubljanske Olimpije.

Bio je članom sastava koji je igrao odlučujuću prvenstvenu utakmicu protiv splitske Jugoplastike sezone 1970./71.. Oba su sastava borila se za svoj prvi naslov državnog prvaka u povijesti. 

Suigrači su mu na toj utakmici bili Petar Jelić, Topić, Nikola Plećaš, Dragan Kovačić, Buva, Davor Rukavina, Većeslav Kavedžija, Eduard Bočkaj, Sučević, Damir Rukavina, Rajko Gospodnetić, a trener Mirko Novosel.

S zagrebačkom Lokomotivom osvojio je Kup Radivoja Koraća 1971./72. godine. Pobijedili su u završnici OKK Beograd. Lokomotiva je igrala u sastavu: Nikola Plećaš, Damir Rukavina, Vjenceslav Kavedžija, Rajko Gospodnetić, Milivoj Omašić, Eduard Bočkaj, Ivica Valek, Zvonko Avberšek, Dragan Kovačić, Petar Jelić, Ante Ercegović, Zdenko Grgić, Srećko Šute. Trenirao ih je Marijan Catinelli.

## Izvori
*Slobodna Dalmacija Vremeplov Pressinga: Sinjski košarkaški vitez. Zabilježio Milorad Bibić, 28. travnja 2003.